**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO PERIMTI DOVANOJAMĄ NEKILNOJAMĄJĮ TURTĄ**

2020 m. spalio 19 d. Nr. T1-281

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 dalies 5 punktu, Lietuvos Respublikos žemės įstatymo 14 straipsnio 1 dalies 2 punktu, Lietuvos Respublikos civilinio kodekso 6.465 straipsnio 1 dalimi ir atsižvelgdama į piliečių prašymą, Klaipėdos miesto savivaldybės taryba nusprendžia:

1. Sutikti perimti Klaipėdos miesto savivaldybės nuosavybėn dovanojamą *D. V. ir R. B.* nuosavybės teise priklausantį nekilnojamąjį turtą – 0,0106 ha žemės ūkio paskirties žemės sklypą (unikalus Nr. *(duomenys neskelbiami)*, kadastro Nr. *(duomenys neskelbiami)*, naudojimo būdas – mėgėjų sodų žemės sklypai), esantį (*duomenys neskelbiami*), Klaipėdos mieste.

2. Įgalioti Savivaldybės administracijos direktorių pasirašyti dovanojimo sutartį ir atlikti kitus su turto perėmimu susijusius veiksmus.

3. Leisti Klaipėdos miesto savivaldybės administracijai apmokėti visas su šio sprendimo 1 punkte nurodyto turto dovanojimu susijusias dokumentų tvarkymo išlaidas.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotoms šalims dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Žemėtvarkos skyriaus vedėja

Raimonda Gružienė, tel. 39 6 1 62

2020-10-06